1. jaanuar 2008

Sündmused 1. jaanuaril 2008

Poliitika

Ameerika Ühendriigid
Illinoisi osariigis jõustus suitsetamiskeeld toitlustusasutustes.

Colombia
Colombias astusid ametisse 2007. aasta kohalikel valimistel valitud ametikandjad.

Eesti
Eestis pikenes vanemahüvitise maksmise periood 14 kuult 18 kuule. 
Eestis vähenes tulumaks 21 protsendini.
Eestis jõustusid topeltmaksustamise vältimise ja maksudest hoidumise tõkestamise lepingud Gruusia, Luksemburgi ja Singapuriga.
Eestis Tallinnas hakkasid tasulisel parkimisalal saama tasuta parkida hübriidautod, mille süsinikdioksiidi emissioon on kuni 125 g/km.
Eldar Efendijev ja Evelyn Sepp sõitsid Gruusiasse presidendivalimisi vaatlema.

Euroopa Julgeoleku- ja Koostööorganisatsioon
Soome sai järgmiseks kuueks kuuks OSCE eesistujaks.

Euroopa Liit
Sloveeniast sai järgmiseks kuueks kuuks Euroopa Liidu eesistuja.

Iraak
Avaldati andmed, mille kohaselt tsiviilohvrite arv Iraagis langeb. 
Bagdadi idaosas Zaytounas lõhkes kohaliku aja järgi umbes kell 16.30 enesetaputerroristi pomm terrorirünnakus 28. detsembril 2007 hukkunud šiiidist eruohvitseri Nabil Hussein Jassimi matustel. Hukkus üle 30 inimese ja 32 sai vigastada.

Keenia
Keenias jätkusid vägivaldsed meeleavaldused presidendivalimiste ametlike tulemuste vastu. Eldoreti linnas süütas rahvajõuk põlema kiriku, kuhu olid varjunud president Mwai Kibakiga samasse kikuyu hõimu kuuluvad inimesed. Tules hukkus viiskümmend inimest.

Malaisia
Johori osariigi ajaleht Star avaldas uudise kahe rahva hulgas laialt leviva DVD kohta, kus kõrge poliitik on seksuaalvahekorras noore tütarlapsega. Mõned tunnid hiljem möönis riigi 60-aastane tervishoiuminister Chua Soi Lek avalikus pöördumises, et filmitud on tõepoolest teda. Ta vabandas oma partei juhtide ees, kuid teatas, et ei kavatse tagasi astuda.
Kuala Terengganu sai linna õigused.

Nigeeria
Nigeerias ründasid relvastatud isikud Port Harcourti sadamalinna kahte politseijaoskonda ja ühte hotelli. Tulevahetuses hukkus neli politseinikku, kolm tsiviilisikut ja kuus rünnakus osalenud relvarühmituse liiget.

Norra
Norras jõustus Euroopa Patendikonventsioon.
Frei vald liideti Kristiansundi vallaga.

Pakistan
Pakistani keskvalimiskomisjon otsustas esialgselt 8. jaanuarile määratud parlamendivalimised edasi lükata veebruari. Lõplik otsus valimiste uue kuuepäeva kohta tehti teatavaks 2. jaanuaril.
Pakistanis teatasid arstid, et valitsuse survel varjasid nad mõrvatud Benazir Bhutto vigastuste üksikasju.

Portugal
Suures osas Portugalis jõustus suitsetamiskeeld toitlustusasutustes.

Prantsusmaa
Jõustus seadus, millega keelustati suitsetamine toitlustusasutustes.

Saksamaa
Kaheksal liidumaal (sealhulgas Berliinis) jõustusid seadused, millega keelustati suitsetamine toitlustusasutustes.
Postimonopol kaotati täielikult. 
Jõustus telekommunikatsioonipakkujate kohustus registreerida kõiki elektroonilise kommunikatsiooni protsesse.
Jõustus uus kindlustuslepinguseadus.
Jõustus ettevõtete juhtimise reform.

Sloveenia
Sloveeniast sai järgmiseks kuueks kuuks Euroopa Liidu eesistuja.

Soome
Kange alkoholi aktsiisi tõsteti viisteist protsenti ja lahja alkoholi aktsiisi kümme protsenti.
Soome sai järgmiseks kuueks kuuks OSCE eesistujaks.

Sri Lanka
Sri Lanka suurima linna Colombo hinduistlikus templis tulistati hommikul tamili päritolu parlamendisaadikut Thiyagarajah Maheswarani. Poliitik suri saadud vigastustesse kohaliku aja järgi kell 10.35 haiglas.

Šveits
Ametisse astus Šveitsi liidupresident Pascal Couchepin. Uusaastapöördumises kutsus ta üles leppimisele ja rääkis kliimamuutusest.

Tšehhi
Hakkas kehtima arsti visiiditasu, retseptitasu ja haiglatasu.

Usbekistan
Usbekistanis hakkasid kehtima kriminaalkoodeksi täiendused, millega kaotati riigis surmanuhtlus.

Vatikan
Paavst Benedictus XVI pidas uusaastakõne, milles ta rõhutas traditsiooniliste pereväärtuste tähtsust.

Venemaa
Kaotati Ust-Orda Burjaadi autonoomne ringkond ning selle territoorium läks Irkutski oblasti koosseisu. Irkutski oblasti pindala suurenes 767 900 ruutkilomeetrile.

Majandus

Akrotiri ja Dhekelia
Akrotiris ja Dhekelias hakkas kehtima euro.

Eesti
Eestis asus väärismetalle töötleva ettevõtte Silmet peadirektorina tööle firma senine teadus- ja arendusdirektor Anti Perkson.
Eestis alustas turvafirma Securitas Eesti tegevdirektori ja juhatuse esimehena tööd senine tegevdirektori asetäitja Ergo Oolup.
Õhtul oli kahe DNS-serveri rikke tõttu umbes tund aega häiritud osa Elioni klientide internetikasutus.
Riigimetsa Majandamise Keskuse juhatuse otsuse kohaselt ühendati Kuressaare metskond ja Kihelkonna metskond.

Küpros
Ainsa seadusliku maksevahendina hakkas kehtima euro, mis vahetas välja senise rahvusliku valuuta Küprose naela.

Läti
Läti ja Venemaa piiril ei olnud neljandat päeva veokijärjekordi.

Malta
Ainsa seadusliku maksevahendina hakkas kehtima euro, mis vahetas välja senise rahvusliku valuuta Malta liiri.

Venezuela
Venezuela boliivar renomineeriti 1000 korda tugevamaks.

Haridus

Eesti
Eestis Tartu Ülikoolis ühinesid bioloogia-geograafiateaduskond ja füüsika-keemiateaduskond loodus- ja tehnoloogiateaduskonnaks.
Eesti Maaülikooli rektoriks sai Mait Klaassen. 
Tallinna Ülikoolis jõustus struktuurireform, millega teaduskonnad asendati instituutidega.

Meedia

Ameerika Ühendriigid
Kaabeltelevisioonivõrk Court TV sai uueks nimeks truTV.

Aserbaidžaan
Lõpetati Venemaa telekanali RTR Planeta transleerimine. Tegemist oli ainsa Venemaa telekanaliga, mida veel Aserbaidžaani territooriumil edastati.

Kultuur

Ameerika Ühendriigid
Käibele lasti plaadid filmidest "Shoot 'Em Up", "War" ja "Resident Evil: Extinction".

Norra
Stavanger sai Euroopa kultuuripealinnaks.

Suurbritannia
Liverpool sai Euroopa kultuuripealinnaks.

Õnnetused

Austraalia
Kagu-Queenslandis ja Uus-Lõuna-Walesi põhjarannikul tekitas äikesevihm üleujutusi ja ainelist kahju.

Eesti
Tallinnas kortermajas Nelgi tänav 3 süttis arvatavasti ilutulestiku raketist rõdu. Süttis ka üks tuba. Tuletõrje tõi korterist välja ühe inimese, kes viidi Mustamäe haiglasse. Trepikoja varikatuselt ja teise korruse aknalt evakueeriti tõmberedeli abil viis inimest.
Tallinnas Mahtra 9 lendas ilutulestiku rakett tuppa ja põhjustas tulekahju. Üks laps viidi Tallinna Lastehaiglasse.
Tallinnas Kirsi 81 süttis järelevalveta küünlast televiisor.
Umbes kell 3.14 sõitis Tallinnas Sõpruse puiestee alguses otsa tundmatu sõiduk. Seisma jäänud autot rammis Renault Master. Nissani juht viidi Mustamäe haiglasse.  
Võrus Kraavi 23 süttis öösel ehitusjärgus ühekorruseline elumaja. Tuletõrjujad leidsid majast vanema meesterahva surnukeha.
Kohtla-Nõmmel süttis varahommikul saun.
Kell 10.05 sõitis Türi valla Kabala külas Volkswagen Passat vastu puud. Juht viidi Järvamaa Haiglasse.
Umbes kell 18 sõitis Tõlliste valla Tagula külas sõiduauto Opel Combo vatu puud. Kaassõitja viidi haiglasse. 
Kell 21.30 sõitis Viljandi–Rõngu maantee 55. kilomeetril Rõngu vallas sõiduauto BMW 520. Juht viidi Tartu Ülikooli Kliinikumi.

Iirimaa
Iirimaa aasta esimese liiklusohvrina hukkus 19-aastane Philip Hogarthy, Iiri Maleliidu esimees. Talle sõitis Tallaghtis otsa politsei (Garda Síochána) patrullauto.

Soome
Soomes sai umbes 30 inimest ilutulestiku rakettide tõttu viga. 
Oulu lähedal põrkas kokku kaks sõiduautot. Kaheksa inimest sai vigastada.

Tšiili
Tšiili lõunaosas hakkas kohaliku aja järgi kell 18.20 purskama Llaima vulkaan, sundides võime lähikaudsetest küladest evakueerima sada viiskümmend inimest. Viimati tegutses see vulkaan 1994. aastal.

Ilm

Eesti
Öösel sadas peaaegu kogu Eestis vähest lund. Sadu lakkas pikemaks ajaks Ida- ja Lääne-Virumaal ning Rapla maakonnas. Suurtel maanteedel tehti soolaga libedusetõrjet, nii et need muutusid märgadeks või niisketeks. Sõidujälgede vahele ning neljarealiste maanteede teisele sõidurajale jäi lörtsi- ja soolalumesegu. Teepinna temperatuur oli 0 kraadist saartel kuni –2 kraadini Kesk- ja Lõuna-Eestis.

Holland
Tiheda udu tõttu (nähtavus kohati alla meetri) jäi ilutulestik suuremas osas Gelderlandis peaaegu nähtamatuks ja lõppes ruttu.

Kuriteod

Iraak
Bagdadi idaosas Zaytounas lõhkes kohaliku aja järgi umbes kell 16.30 enesetaputerroristi pomm terrorirünnakus 28. detsembril 2007 hukkunud šiiidist eruohvitseri Nabil Hussein Jassimi matustel. Hukkus üle 30 inimese ja 32 sai vigastada.

Keenia
Eldoreti linnas süütas rahvajõuk põlema kiriku, kuhu olid varjunud president Mwai Kibakiga samasse kikuyu hõimu kuuluvad inimesed. Tules hukkus viiskümmend inimest.

Prantsusmaa
Uusaastaööl põletasid vandaalid 372 autot.

Sri Lanka
Sri Lanka suurima linna Colombo hinduistlikus templis tulistati hommikul tamili päritolu parlamendisaadikut Thiyagarajah Maheswarani. Poliitik suri saadud vigastustesse kohaliku aja järgi kell 10.35 haiglas.

Sudaan
Mõrvati USA arenguabiagentuuris töötanud diplomaat John Granville.

Venemaa
Alates kella 5.40-st kohaliku aja järgi toimus Moskvas kohviku Albatross juures Aserbaidžaanist ja Dagestanist meeste kakluses, milles osales umbes 40 inimest ja kasutati tuli- ja külmrelvi. Neli inimest viidi haiglasse ja veel kümme inimest peeti kinni.

Sport

Jalgpall
Inglismaa jalgpallimeistrivõistlustel võitis Londoni Chelsea Fulhami 2:1, Manchester United Birmingham City 1:0, Londoni Arsenal West Ham Unitedi 2:0, Aston Villa Tottenham Hotspuri 2:1, Everton Middlesbrough' 2:0 ja Portsmouth Readingi 2:0.

Murdmaasuusatamine
Nové Městos toimus Tour de Ski 4. etapp (meeste 15 km vabatehnikas viitstardist ja naiste 10 km vabatehnikas viitstardist). Meeste kolm paremat olid Lukáš Bauer, kes tõusis sarja üldliidriks, Martin Koukal ja Pietro Piller Cottrer. Naiste kuus paremat olid Charlotte Kalla, Arianna Follis ja Justyna Kowalczyk.

Noolemäng
2008. aasta PDC noolemängu maailmameistrivõistlused võitis John Dart, kes võitis finaalis Kirk Shepherdit 7:2.

Suusahüpped
Garmisch-Partenkirchenis toimus hommikul nelja hüppemäe turnee teise osavõistluse kvalifikatsioonivõistlus, mis oli halva ilma tõttu eelmiselt päevalt edasi lükatud. Parimad tulemused said Dmitri Vassiljev ja Thomas Morgenstern.. Samal päeval toimus põhivõistlus, mille kolm paremat olid Gregor Schlierenzauer, kes tõusis turnee üldliidriks, Janne Ahonen ja Michael Neumayer.

Surnud
Erich Kästner, saksa jurist, viimane Saksa I maailmasõja veteran (107)
Irena Górska-Damięcka, poola näitleja (97)
Ralph Emmerson, Briti vaimulik (94)
Pratap Chandra Chunder, India poliitik (88, südameinfarkt)
Harold Corsini, USA fotograaf (88)
Oleg Tolmatšov, vene jäähokimängija ja -treener (88) 
Harald Deilmann, saksa arhitekt (87)
Len Dockett, Austraalia jalgpallur (87)
Witold Papużyński, poola tehnikateadlane (87)
Robert L'Herbier, Kanada laulja (86)
Wanda Sieradzka de Ruig, poola kirjanik (85)
Salvatore Bonanno, USA mafiooso (75, südamerabandus)
Peter Caffrey, iiri näitleja (58)
Dennis Clifton, USA muusik ja stuudioinsener (54, vähk)
Thiyagarajah Maheswaran, Sri Lanka poliitik (47, mõrvati)
Lucas Sang, Keenia jooksja (46, mõrvati)
Philip Hogarthy, iiri maletaja (autoõnnetus, 19)
John Granville, USA diplomaat (mõrvati)

Vaata ka
Jaanuar 2008
1. jaanuar
2008

2008